Το διαμέρισμα βρίσκεται σε πολύ καλή τοποθεσία, μόλις λίγα λεπτά μακριά από το Σύνταγμα. Όσον αφορά την τοποθεσία του, το μόνο αρνητικό είναι οι ανηφόρες που υπάρχουν στη γύρω περιοχή του Παγκρατίου, οι οποίες κάνουν δύσκολη την άφιξη με βαλίτσες (ποσό μάλλον με καρότσι που είχαμε εμείς). Ένα αρνητικό της άφιξης είναι το πολύ μικρό ασανσέρ, στο οποίο δεν χωρούσε το καρότσι του μωρού και έπρεπε να κάνουμε πολλες διαδρομές για να φτάσουμε όλοι στο σπιτι. (Σημ:Το διαμέρισμα ενώ αναφέρεται ως τέταρτου ορόφου, στο ασανσέρ πρέπει να επιλέξεις τον τρίτο όροφο). Το σπιτι έχει πολύ ωραία αισθητική, είναι πολύ ζεστό και καθόλου απρόσωπο. Έχει μια πολύ ευρύχωρη κουζίνα, πλήρως εξοπλισμένη με ηλεκτρικές συσκευές. Προσωπικά, μου έλειψαν κάποια βασικά αναλώσιμα, όπως σφουγγαράκι για τα πιάτα, χαρτι κουζίνας, σακούλες σκουπιδιών κ.α. Θεωρώ ότι θα μπορούσε να διαθέτει έστω και λίγο απορρυπαντικό ρούχων αφού προσφέρει ως παροχή το πλυντήριο. Δυστυχώς δεν είχαμε ούτε σαπούνι για τα χέρια. Επίσης, μανταλάκια αγοράσαμε εμείς καθώς δεν μπορούσαμε αλλιώς να απλώσουμε τα ρούχα. Με το Ίντερνετ αντιμετωπίσαμε λίγα θέματα, καθώς χανόταν το σήμα συχνά. Σε γενικές γραμμές όμως ήταν καθαρά, η επικοινωνία πολύ καλή και δεν αντιμετωπίσαμε κάποιο σοβαρό πρόβλημα.